ddrg/super_eurlex huggingface dataset:
Odločba Komisije

z dne 29. aprila 2004

o odobritvi nekaterih načrtov ukrepov ob pojavu bolezni za obvladovanje klasične prašičje kuge

(notificirano pod dokumentarno številko K(2004) 1609)

(Besedilo velja za EGP)

(2004/431/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Pogodbe o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške ter zlasti člena 2(3) Pogodbe,

ob upoštevanju Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške in zlasti člena 21 Akta,

ob upoštevanju Direktive Sveta 2001/89/ES z dne 23. oktobra 2001 o ukrepih Skupnosti za nadzor klasične prašičje kuge [1] in zlasti člena 22(3) in tretjega pododstavka člena 29(3) Direktive,

ob upoštevanju naslednjega:

(1) Odločba Komisije 1999/246/ES z dne 30. marca 1999 o odobritvi nekaterih načrtov ukrepov ob pojavu bolezni za obvladovanje klasične prašičje kuge, je odobrila tiste načrte ukrepov ob pojavu bolezni [2] za obvladovanje klasične prašičje kuge za Belgijo, Dansko, Nemčijo, Grčijo, Španijo, Francijo, Irsko, Italijo, Luksemburg, Nizozemska, Avstrija, Portugalska, Finska, Švedska in Združeno kraljestvo.

(2) Češka, Estonija, Ciper, Latvija, Litva, Madžarska, Malta, Poljska, Slovenija in Slovaška so predložile Komisiji v odobritev načrte ukrepov ob pojavu bolezni za obvladovanje klasične prašičje kuge.

(3) Ti načrti ukrepov ob pojavu bolezni izpolnjujejo merila, določena v Direktivi 2001/89/ES in s tem da se redno posodabljajo in učinkovito izvajajo, omogočajo doseganje želenih ciljev.

(4) Načrte ukrepov ob pojavu bolezni, ki so jih predložile nove države članice, je zato treba odobriti.

(5) Ukrepi, predvideni s to odločbo, so v skladu z mnenjem Stalnega odbora za prehransko verigo in zdravstveno varstvo živali –

SPREJELA NASLEDNJO ODLOČBO:

Člen 1

Načrti ukrepov ob pojavu bolezni za obvladovanje klasične prašičje kuge, ki so jih predložile nove države članice iz Priloge, so odobreni.

Člen 2

Ta odločba se uporablja ob upoštevanju in od datuma začetka veljavnosti Pogodbe o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške.

Člen 3

Ta odločba je naslovljena na države članice.

V Bruslju, 29. aprila 2004

Za Komisijo

David Byrne

Član Komisije

[1] UL L 316, z dne 1.12.2001, str. 5. Direktiva, kakor je bila nazadnje spremenjena z Aktom o pristopu iz leta 2003.

[2] UL L 93, 8.4.1999, str. 24. Odlocba, kot je bila spremenjena z Odlocbo 2000/113/ESC (UL L33, 8.2.2000, p. 23).

--------------------------------------------------

PRILOGA

Seznam držav kot je naveden v členu 1

Oznaka | Država |

CY | Ciper |

CZ | Češka |

EE | Estonija |

HU | Madžarska |

LV | Latvija |

LT | Litva |

MT | Malta |

PL | Poljska |

SI | Slovenija |

SK | Slovaška |

--------------------------------------------------
Odločba Komisije

z dne 29. aprila 2004

o spremembi Odločbe 2002/613/ES glede odobrenih osemenjevalnih središč za merjasce v Kanadi

(notificirano pod dokumentarno številko K(2004) 1687)

(Besedilo velja za EGP)

(2004/456/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/429/EGS z dne 26. junija 1990 o zahtevah za zdravstveno varstvo živali, ki veljajo za promet znotraj Skupnosti in za uvoz semena domačih prašičev [1] in zlasti člena 8(1) Direktive,

ob upoštevanju naslednjega:

(1) Odločba Komisije 2002/613/ES z dne 19. julija 2002 o pogojih za uvoz merjaščevega semena [2], določa seznam tretjih držav, vključno s Kanado, iz katerih lahko države članice dovolijo uvoz merjaščevega semena.

(2) Kanada je zaprosila, da se pripravi sprememba k seznamu odobrenih osemenjevalnih središč skladno z Odločbo 2002/613/ES kar zadeva vpise za to državo.

(3) Kanada je zagotovila jamstva glede skladnosti z ustreznimi predpisi, določenimi v Direktivi 90/429/EGS, in veterinarske službe te dežele so uradno odobrile vpis novih centrov v seznam registriranih za izvoz v Skupnost.

(4) Odločbo 2002/613/ES bi bilo torej treba ustrezno spremeniti.

(5) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

Priloga V Odločbe 2002/613/ES se spremeni v skladu s Prilogo k tej odločbi.

Člen 2

Ta odločba se začne uporabljati tretji dan po objavi v Uradnem listu Evropske unije.

Člen 3

Ta odločba je naslovljena na države članice.

V Bruslju, 29. aprila 2004

Za Komisijo

David Byrne

Član Komisije

[1] UL L 224, 18.8.1990, str. 62. Direktiva, kakor je bila nazadnje spremenjena z Uredbo (ES) št. 806/2003 (UL L 122, 16.5.2003, str. 1).

[2] UL L 196, 25.7.2002, str. 45. Odločba, kakor je bila nazadnje spremenjena z Odločbo 2004/52/ES (UL L 10, 16.1.2004, str. 67).

--------------------------------------------------

PRILOGA

V Prilogi V Odločbe 2002/613/ES se seznam za Kanado spremeni na naslednji način:

(a) izbriše se vrstica za center št. 4-AI-02:

CA | 4-AI-02 | Centre d'insémination porcin du Québec (CIPQ) 1486 rang Saint-André Saint-Lambert, Québec |

(b) izbriše se naslednja vrstica za center št. 4-AI-24:

CA | 4-AI-24 | Centre d'insémination C-Prim 2, Chemin Saint-Gabriel Saint-Gabriel de Brandon, Québec |

(c) Doda se naslednja vrstica:

CA | 7-AI-96 | Hypor Box 323 Ituna, Saskatchewan S0A 1V0 |

--------------------------------------------------
Sklep št. 846/2004/ES Evropskega parlamenta in Sveta

z dne 29. aprila 2004

o spremembi Odločbe Sveta 2000/821/ES o izvajanju programa za spodbujanje razvoja, distribucije in promocije evropskih avdiovizualnih del (MEDIA Plus – razvoj, distribucija in promocija) (2001 do 2005)

EVROPSKI PARLAMENT IN SVET EVROPSKE UNIJE STA –

ob upoštevanju Pogodbe o ustanovitvi Evropske skupnosti in zlasti člena 157(3) Pogodbe,

ob upoštevanju predloga Komisije,

ob upoštevanju mnenja Ekonomsko-socialnega odbora [1],

ob upoštevanju mnenja Odbora regij [2],

v skladu s postopkom, določenim v členu 251 Pogodbe [3],

ob upoštevanju naslednjega:

(1) Z Odločbo 2000/821/ES [4] je Svet uvedel program MEDIA Plus, ki spodbuja razvoj, distribucijo in promocijo evropskih avdiovizualnih del in naj bi potekal od 1. januarja 2001 do 31. decembra 2005.

(2) Bistveno je, da se zagotovi kontinuiteta politike Skupnosti glede podpore evropskemu avdiovizualnemu sektorju, ob upoštevanju ciljev, ki jih upošteva Skupnost na podlagi člena 157 Pogodbe.

(3) Prav tako je bistveno, da Komisija zagotovi celovito in podrobno ocenjevalno poročilo o programu MEDIA Plus Programme najpozneje do 31. decembra 2005, da lahko zakonodajni organ pravočasno obravnava predlog za nov program MEDIA Plus Programme, katerega začetek je načrtovan za leto 2007, in da lahko proračunski organ oceni potrebo za novi finančni okvir –

SKLENILA:

Člen 1

Odločba 2000/821/ES se spremeni na naslednji način:

1. V členu 1(1) se "31. december 2005" nadomesti z "31. december 2006".

2. V členu 5(2) se referenčni znesek 350 milijonov EUR nadomesti s 453,60 milijonov EUR, vključno s prilagoditvijo, ki jo je treba upoštevati zaradi širitve, po revidiranju finančnih možnosti.

Člen 2

Ta sklep začne veljati na dan objave v Uradnem listu Evropske unije.

V Strasbourgu, 29. aprila 2004

Za Evropski parlament

Predsednik

P. Cox

Za Svet

Predsednik

M. McDowell

[1] UL C 10, 14.1.2004, str. 8.

[2] UL C 23, 27.1.2004, str. 24.

[3] Mnenje Evropskega parlamenta z dne 12. februarja 2004 (še neobjavljeno v Uradnem listu) in Sklep Sveta z dne 26. aprila 2004.

[4] UL L 336, 30.12.2000, str. 82.

--------------------------------------------------
(4)

Tako Skupnost kot njene države članice so pristojne na področjih, ki ji zajema Konvencija. Zato je zaželeno, da Skupnost in njene države članice postanejo istočasno pogodbenice zaradi skupnega izpolnjevanja obveznosti, določenih v Konvenciji, in zaradi skupnega uveljavljanja pravic, ki jih ta podeljuje, v primerih deljene pristojnosti, z namenom zagotoviti enotno uporabo Konvencije –
Odločba Komisije

z dne 30. marca 2004

o prilagoditvi Odločbe 2001/672/ES v zvezi s poletno pašo na nekaterih območjih v Sloveniji zaradi pristopa Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške

(notificirano pod dokumentarno številko K(2004) 1022)

(Besedilo velja za EGP)

(2004/318/EC)

KOMISIJA EVROPSKIH SKUPNOSTI JE –

ob upoštevanju Pogodbe o pristopu Češke republike, Republike Estonije, Republike Ciper, Republike Latvije, Republiki Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji ter zlasti člena 2(3) Pogodbe,

ob upoštevanju Akta o pristopu Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške ter zlasti člena 57(2) Akta,

ob upoštevanju naslednjega:

(1) Za nekatere akte, ki jih je sprejela Komisija in veljajo tudi po 1. maju 2004 ter jih je treba prilagoditi zaradi pristopa, potrebne prilagoditve niso bile predvidene v Aktu o pristopu, zlasti v Prilogi II k Aktu. Te prilagoditve je treba sprejeti pred pristopom, da se začnejo uporabljati z dnem pristopa.

(2) Slovenija je zaprosila, da od dne pristopa uporablja posebna pravila, ki veljajo za premike goveda ob premestitvi na poletne pašnike v gorskih območjih, kakor so določena v Odločbi Komisije 2001/672/ES [1].

(3) Upravičeno je, da se prošnja Slovenije upošteva in se ustrezno spremeni Odločba 2001/672/ES –

SPREJELA NASLEDNJO ODLOČBO:

Člen 1

Prilogi k Odločbi 2001/672/ES se doda besedilo iz Priloge k tej odločbi.

Člen 2

Ta odločba se uporablja pod pogojem in od dne začetka veljavnosti Pogodbe o pristopu Češke republike, Republike Estonije, Republike Ciper, Republike Latvije, Republiki Litve, Republike Madžarske, Republike Malte, Republike Poljske, Republike Slovenije in Slovaške republike.

Člen 3

Ta odločba je naslovljena na države članice.

V Bruslju, 30. marca 2004

Za Komisijo

David Byrne

Član Komisije

[1] UL L 235, 4.9.2001, str. 23.

--------------------------------------------------

PRILOGA

"SLOVENIJA

POMURSKA REGIJA | Ljutomer, Ormož |

PODRAVSKA REGIJA | Lenart, Ptuj, Slovenska Bistrica, Maribor, Pesnica, Ruše |

KOROŠKA REGIJA | Dravograd, Radlje ob Dravi, Ravne na Koroškem, Slovenj Gradec |

SAVINJSKA REGIJA | Celje, Laško, Mozirje, Šentjur pri Celju, Slovenske Konjice, Šmarje pri Jelšah, Velenje, Žalec |

ZASAVSKA REGIJA | Hrastnik, Trbovlje, Zagorje ob Savi |

SPODNJE POSAVSKA REGIJA | Brežice, Sevnica |

JUGOVZHODNA SLOVENIJA | Črnomelj, Kočevje, Metlika, Novo Mesto, Ribnica, Trebnje |

OSREDJESLOVENSKA REGIJA | Domžale, Grosuplje, Kamnik, Litija, Ljubljana, Logatec |

GORENJSKA REGIJA | Jesenice, Kranj, Radovljica, Škofja Loka, Tržič |

NOTRANJSKO-KRAŠKA REGIJA | Cerknica, Ilirska Bistrica, Postojna |

GORIŠKA REGIJA | Ajdovščina, Idrija, Nova Gorica, Tolmin |

OBALNO KRAŠKA REGIJA | Izola/Isola, Koper, Piran, Sežana" |

--------------------------------------------------
Odločba Komisije

z dne 16. februarja 2004

o spremembi Odločbe 92/216/EGS glede objave seznama usklajevalnih organov

(notificirano pod dokumentarno številko K(2004) 390)

(Besedilo velja za EGP)

(2004/158/EC)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/428/EGS z dne 26. junija 1990 o prometu s kopitarji, namenjenimi tekmovanjem, in o določitvi pogojev za udeležbo na tekmovanjih [1], in zlasti člena 4(3) Direktive,

ob upoštevanju naslednjega:

(1) V okviru določb, sprejetih za izvajanje člena 4 Direktive 90/428/EGS, bi morala vsaka država članica najprej imenovati usklajevalni organ, pristojen za zbiranje potrebnih podatkov.

(2) Odločba Komisije 92/216/EGS z dne 26. marca 1992 o zbiranju podatkov o tekmovanjih za kopitarje iz člena 4(2) Direktive Sveta 90/428/EGS [2] predvideva objavo seznama teh organov v Uradnem listu, seriji C.

(3) Za učinkovitejše obveščanje zainteresirane javnosti je treba ta seznam objaviti na spletni strani Komisije.

(4) Odločbo 92/216/EGS je treba zato ustrezno spremeniti.

(5) Ukrepi, predvideni s to odločbo, so v skladu z mnenjem Stalnega odbora za zootehniko –

SPREJELA NASLEDNJO ODLOČBO:

Člen 1

Drugi odstavek člena 1 Odločbe 92/216/ES se nadomesti z:

"2. Vsaka država članica sporoči Komisiji ime in naslov usklajevalnega organa, imenovanega v skladu z odstavkom 1. Komisija sestavi na podlagi teh sporočil seznam usklajevalnih organov. Ta seznam bo objavljen na spletni strani:

http://forum.europa.eu.int/Public/irc/sanco/vets/information"

.

Člen 2

Ta odločba je naslovljena na države članice.

V Bruslju, 16. februarja 2004

Za Komisijo

David Byrne

Član Komisije

[1] UL L 224, 18.8.1990, str. 60.

[2] UL L 104, 22.4.1992, str. 77.

--------------------------------------------------
Sklep Sveta in Komisije

z dne 22. decembra 2003

o podpisu, v imenu Evropske skupnosti in Evropske skupnosti za atomsko energijo, Sporazuma o znanstvenem in tehnološkem sodelovanju med Evropsko skupnostjo in Evropsko skupnostjo za atomsko energijo na eni strani in Švicarsko konfederacijo na drugi strani

(2004/112/ES, Euratom)

SVET EVROPSKE UNIJE,

KOMISIJA EVROPSKIH SKUPNOSTI STA –

ob upoštevanju Pogodbe o ustanovitvi Evropske skupnosti in zlasti člena 170 v povezavi s prvim stavkom prvega pododstavka člena 300(2) Pogodbe,

ob upoštevanju Pogodbe o ustanovitvi Evropske skupnosti za atomsko energijo in zlasti drugega pododstavka člena 101 Pogodbe,

ob upoštevanju predloga Komisije,

ob upoštevanju naslednjega:

(1) Komisija je v imenu Skupnosti s pogajanji uskladila Sporazum o znanstvenem in tehnološkem sodelovanju s Švicarsko konfederacijo.

(2) Ta sporazum so 5. septembra 2003 parafirali zastopniki pogodbenic.

(3) Ob upoštevanju sklenitve sporazuma na kasnejši datum je Sporazum treba podpisati v imenu Skupnosti.

(4) Ob upoštevanju vzajemnosti je ta sporazum treba uporabljati začasno od 1. januarja 2004 do zaključka postopkov za njegovo sklenitev, kakor določa člen 14(2) Sporazuma –

SKLENILA:

Člen 1

1. Ob upoštevanju sklenitve Sporazuma na kasnejši datum se predsednika Sveta pooblasti, da imenuje osebe, pooblaščene za podpis, v imenu Evropske skupnosti, Sporazuma o znanstvenem in tehnološkem sodelovanju med Evropsko skupnostjo in Evropsko skupnostjo za atomsko energijo na eni strani in Švicarsko konfederacijo na drugi strani.

2. Ob upoštevanju sklenitve Sporazuma na kasnejši datum se predsednika Sveta pooblasti, da imenuje osebo, pooblaščeno za podpis, v imenu Evropske skupnosti za atomsko energijo, Sporazuma o znanstvenem in tehnološkem sodelovanju med Evropsko skupnostjo in Evropsko skupnostjo za atomsko energijo na eni strani in Švicarsko konfederacijo na drugi strani.

Člen 2

Ob upoštevanju vzajemnosti se Sporazum o znanstvenem in tehnološkem sodelovanju med Evropsko skupnostjo in Evropsko skupnostjo za atomsko energijo na eni strani in Švicarsko konfederacijo na drugi strani uporablja začasno od 1. januarja 2004 do zaključka postopkov za njegovo sklenitev.

Besedilo Sporazuma je priloženo temu sklepu.

V Bruslju, 22. decembra 2003

Za Svet

Predsednik

A. Matteoli

Za Komisijo

R. Prodi

Predsednik

--------------------------------------------------
Odločba Komisije

z dne 6. januarja 2004

o drugi spremembi Odločbe 2000/807/ES, da se upoštevajo spremenjene regije na Nizozemskem

(notificirano pod dokumentarno številko K(2003) 5312)

(Besedilo velja za EGP)

(2004/67/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 82/894/EGS z dne 21. decembra 1982 o prijavljanju živalskih bolezni v Skupnosti [1] in zlasti člena 5 Direktive,

ob upoštevanju naslednjega:

(1) Odločba Komisije 2000/807/ES [2] določa kodificirano obliko in kode za prijavljanje živalskih bolezni v skladu z Direktivo 82/894/EGS.

(2) Pri pripravi načrtov za izkoreninjenje živalskih bolezni je Nizozemska prilagodila svoje regije. Meje novih regij so bile določene zato, da se ob izbruhu bolezni laže nadzorujejo. Prilagoditev regij na Nizozemskem vpliva na sistem prijavljanja živalskih bolezni (ADNS), vzpostavljen z Odločbo 2000/807/ES. Te nove regije torej v ADNS nadomestijo sedanje regije.

(3) Odločbo 2000/807/ES je zato treba ustrezno spremeniti.

(4) Zaradi varovanja tajnosti poslanih podatkov se Priloga k tej odločbi ne objavi.

(5) Ukrepi, predvideni v tej odločbi, so v skladu z mnenjem Stalnega odbora za prehransko verigo ljudi in zdravje živali –

SPREJELA NASLEDNJO ODLOČBO:

Člen 1

Priloga V k Odločbi 2000/807/ES se spremeni v skladu s Prilogo k tej odločbi.

Člen 2

Ta odločba se uporablja od 1. januarja 2004.

Člen 3

Ta odločba je naslovljena na države članice.

V Bruslju, 6. januarja 2004

Za Komisijo

David Byrne

Član Komisije

[1] UL L 378, 31.12.1982, str. 58. Direktiva, kakor je bila nazadnje spremenjena z Uredbo (ES) št. 807/2003 (UL L 122, 16.5.2003, str. 36).

[2] UL L 326, 22.12.2000, str. 80. Odločba, kakor je bila nazadnje spremenjena z Odločbo 2002/807/EGS (UL L 279, 17.10.2002, str. 50).

--------------------------------------------------
Sklep Sveta

z dne 8. decembra 2003

o pristopu Kanade k Sporazumu o ustanovitvi mednarodnega znanstveno-tehnološkega centra med Združenimi državami Amerike, Japonsko, Rusko federacijo in, kot eno pogodbenico, Evropsko skupnostjo za atomsko energijo in Evropsko gospodarsko skupnostjo.

(2003/877/ES, Euratom)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Pogodbe o ustanovitvi Evropske skupnosti za atomsko energijo,

ob upoštevanju Uredbe Sveta (EGS) št. 3955/92 z dne 21. decembra 1992 glede sklenitve Sporazuma o ustanovitvi mednarodnega znanstveno-tehnološkega centra med Združenimi državami Amerike, Japonsko, Rusko federacijo in kot eno pogodbenico Evropsko skupnostjo za atomsko energijo in Evropsko gospodarsko skupnostjo [1], v imenu Evropske gospodarske skupnosti in zlasti člena 3(1), (3) in (4) Uredbe,

ob upoštevanju obvestila Komisije,

ob upoštevanju naslednjega:

(1) Evropska skupnost za atomsko energijo in Evropska gospodarska skupnost kot ena pogodbenica (v nadaljevanju "Skupnosti") sta 21. decembra 1992 sklenili Sporazum o ustanovitvi mednarodnega znanstveno-tehnološkega centra med njima in Združenimi državami Amerike, Japonsko in Rusko federacijo (v nadaljevanju "Sporazum").

(2) Dne 28. marca 2003 je Kanada uradno obvestila upravni odbor Mednarodnega znanstveno-tehnološkega centra (v nadaljevanju besedila "Odbor centra") o svojem namenu, da postane pogodbenica Sporazuma. V skladu s členom XIII Sporazuma, je Odbor centra odgovoren za odobritev tega pristopa.

(3) Skupnosti na Odboru centra zastopa predsedstvo Sveta in Komisija. Stališče Skupnosti glede vprašanj, ki izhajajo iz člena XIII Sporazuma, sprejme Svet in ga običajno izrazi predsedstvo –

SKLENIL:

Člen 1

Pristop Kanade k Sporazumu o ustanovitvi mednarodnega znanstveno-tehnološkega centra med Združenimi državami Amerike, Japonsko, Rusko federacijo in kot eno pogodbenico Evropsko skupnostjo za atomsko energijo in Evropsko gospodarsko skupnostjo se odobri v imenu Skupnosti.

Člen 2

Predsedstvo Sveta znotraj Odbora centra izrazi odobritev Skupnosti za pristop Kanade k Sporazumu.

V Bruslju, 8. decembra 2003

Za Svet

Predsednik

F. Frattini

[1] UL L 409, 31.12.1992, str. 1.

--------------------------------------------------
Sklep Sveta

z dne 18. februarja 2003

o ustanovitvi Odbora za finančne storitve

(2003/165/ES)

SVET EVROPSKE UNIJE

1. SE SKLICUJE, da je Svet v svojih sklepih z dne 3. decembra 2002 navedel svojo pripravljenost, da sprejme sklep o ustanovitvi novega odbora z namenom svetovati in pregledovati delovanje Sveta in Komisije o vrsti zadev na področju finančnega trga;

2. v skladu s tem USTANAVLJA Odbor za finančne storitve (v nadaljnjem besedilu "odbor") z naslednjimi nalogami:

- omogočati medpodročno strateško presojo, ločeno od zakonodajnega postopka,

- pomagati opredeliti srednjeročno in dolgoročno strategijo za zadeve na področju finančnih storitev,

- obravnavati občutljive kratkoročne zadeve,

- ocenjevati napredek in izvajanje,

- zagotavljati politične nasvete in pregledovati delovanje notranjih zadev (npr. enotni trg, vključno z izvajanjem akcijskega načrta finančnih storitev) zunanjih zadev (npr. STO);

3. SE SPORAZUME o sledečem glede sestave, predsedstva in delovanja odbora:

- Komisija in vsak član Sveta v odbor imenuje enega predstavnika na visoki ravni in enega namestnika; predstavnik Evropske centralne banke in predsedniki ustreznih odborov regulatorjev Skupnosti bodo imeli status opazovalca,

- odbor ima enega predsednika in enega podpredsednika, ki jih imenuje med predstavniki držav članic; predsednik in podpredsednik sta imenovana za dve leti; prvega predsednika imenuje Ekonomsko-finančni odbor,

- država članica, katere predstavnik je imenovan za predsednika, ima v odboru za čas predsednikovega mandata enega dodatnega predstavnika,

- predsednik in podpredsednik tesno sodelujeta s predstavnikom Komisije, predstavnikom države članice, ki predseduje Svetu v mandatni dobi, predstavnikom generalnega sekretariata Sveta in predstavnikom sekretariata Ekonomsko-finančnega odbora z namenom olajšati delo odbora,

- odbor poroča Ekonomsko-finančnemu odboru z namenom pripraviti nasvete za Svet (Ekonomsko-finančni), ob upoštevanju uveljavljene vloge COREPER,

- predsednik odbora je na voljo za redno izmenjavo mnenj o strateškem razvoju dogodkov, povezanih s finančnimi trgi, z Odborom za ekonomske in monetarne zadeve Evropskega parlamenta,

- odbor sprejme svoj poslovnik v skladu s poslovnikom Sveta,

- tajniške storitve opravlja generalni sekretariat Sveta;

4. UGOTAVLJA, da dejavnosti odbora ne bodo posegale v pravico Komisije do pobude;

5. SKLENE pregledati ta sklep v drugi polovici leta 2004.

V Bruslju, 18. februarja 2003

Za Svet

Predsednik

N. Christodoulakis

--------------------------------------------------
Sklep Komisije

z dne 1. julija 2003

o sklenitvi sporazuma o spremembi Sporazuma med Evropsko skupnostjo in Avstralijo o trgovini z vinom

(2003/898/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Sklepa Sveta (ES) št. 94/184/ES z dne 24. januarja 1994 o sklenitvi Sporazuma med Evropsko skupnostjo in Avstralijo o trgovini z vinom [1], in zlasti člena 3 Sklepa,

ob upoštevanju Sporazuma med Evropsko skupnostjo in Avstralijo o trgovini z vinom, podpisanim v Bruxellesu oz. Canberri dne 26. oz. 31. januarja 1994 [2], kakor je bil nazadnje spremenjen s Sporazumom z dne 6. avgusta 2002 [3], in zlasti člena 17(2) Sporazuma,

ob upoštevanju naslednjega:

(1) Komisija je v imenu Skupnosti dosegla spremembo zgornjega sporazuma, ki predvideva, da se začasno dovoljenje, dodeljeno za avstralsko vino, obdelano s kationskimi izmenjevalnimi smolami, podaljša do 30. junija 2004.

(2) Upravljalni odbor za vino ni podal mnenja v roku, ki ga je določil njegov predsednik –

SKLENILA:

Edini člen

Sporazum o spremembi Sporazuma med Evropsko skupnostjo in Avstralijo o trgovini z vinom se odobri v imenu Skupnosti.

Besedilo sporazuma je priloženo temu sklepu.

V Bruslju, 1. julija 2003

Za Komisijo

Franz Fischler

Član Komisije

[1] UL L 86, 31.3.1994, str. 1.

[2] UL L 86, 31.3.1994, str. 3.

[3] UL L 213, 9.8.2002, str. 43.

--------------------------------------------------